এই ধরনের ঘটনা ঘটলে অতি দ্রুত দায়িত্বশীল সিদ্ধান্ত নিতে হবে। শিশুর আচরণের প্রতি খেয়াল রাখতে হবে। অধিক যত্নবান হতে হবে। বিশেষ কোন ব্যক্তি বা বিশেষ কোন বাড়িতে যেতে সন্তানের আপত্তি থাকলে তা এড়িয়ে যাওয়া যাবে না, বরং বন্ধুত্বপূর্ণ উপায়ে কারণটা জানার চেষ্টা করতে হবে। জোরপূর্বক আপনার সন্তানের ইচ্ছার বিরুদ্ধে কেউ আদরের অছিলায় তার গায়ে হাত দিতে চাইলে তাকে বাঁধা দিতে হবে। কোন আত্মীয় বা প্রতিবেশির বিরুদ্ধে শিশু যৌন হয়রানির অভিযোগ আসলে আত্মীয়তার অজুহাতে তা চেপে যাওয়া যাবে না। বরং তার বিষয়ে পরিবারে খোলামেলা আলোচনার মাধ্যমে অন্য অভিভাবকদের সাবধান করে দিতে হবে।